ยาไอซ์มาเครื่องบิน หนักกว่า1กก. ค่า2ล้าน รวบ2หนุ่มเมืองคอน รับจ้างขน 
ตชด.ร่วมกับฝ่ายปกครอง นครศรีธรรมราช รวบ 2 หนุ่มรับจ้างขนยาไอซ์หนักกว่า 1 กก. ค่า 2 ล้านเศษ อ้างรับจากพ่อค้ารายใหญ่ที่ส่งมาทางเครื่องบิน รับจากเคาน์เตอร์สนามบินไปส่งยังจุดนัดพบ ถูกตะครุบตัวพร้อมของกลาง ส่วนพ่อค้าตัวการไหวทันรอดไปได้ ,เมื่อเวลา 11.00 น. วันที่ 2 ส.ค. พ.ต.อ.นิคม พลประสิทธิ์ ผกก.ตชด.42 พ.ต.ท.พิมพ์ณรัตน์ ธรรมาธิปติ์ รอง ผกก. นายวิทศักดิ์ จำเริญนุสิต นายอำเภอพรหมคีรี ร่วมกันแถลงข่าวจับกุมนายจักรกฤษณ์ หรือ ปอ อ่อนเคร็ง อายุ 22 ปี อยู่บ้านเลขที่ 22 หมู่ 2 ต.ดอนตรอ อ.เฉลิมพระเกียรติ จ.นครศรีธรรมราช นายสรศักดิ์ หรือ โค้ก ด้วงฤทธิ์ อายุ 22 ปี อยู่บ้านเลขที่ 4/1 หมู่ 2 ต.ดอนตรอ อ.เฉลิมพระเกียรติ จ.นครศรีธรรมราช พร้อมของกลางยาเสพติดให้โทษประเภท 1 เมทแอมเฟตามีน ยาไอซ์ จำนวน 10 ถุง รวมน้ำหนัก 1,020 กรัม ราคา 2 ล้านบาทเศษ รถจักรยานยนต์ไม่ติดแผ่นป้ายทะเบียน 1 คัน โทรศัพท์มือถือ 2 เครื่อง แจ้งข้อหาร่วมกันมียาเสพติดให้โทษไว้ในครอบครองเพื่อจำหน่ายโดยผิดกฎหมาย,พ.ต.อ.นิคม กล่าวว่า เมื่อวานนี้ เวลา 18.00 น. เจ้าหน้าที่ตำรวจและฝ่ายปกครอง ได้จับกุมตัวนายจักรกฤษณ์ กับนายสรศักดิ์ ได้บริเวณสนามบินจังหวัดนครศรีธรรมราช ขณะรับยาไอซ์จากเคาน์เตอร์สนามบินแล้วเดินออกมา โดยยาไอซ์ของกลางที่ยึดได้ส่งมากับสายการบินแห่งหนึ่ง สอบสวนผู้ต้องหารับสารภาพว่า ตนทั้งสองรับจ้างนายวรฉัตร หรือ ฉัตร เชาวลิต ให้มารับยาไอซ์ โดยให้เงินค่าจ้างจำนวน 5,000 บาท โดยทำมาแล้วหลายครั้ง ครั้งนี้เป็นครั้งที่ 10 โดยนายวรฉัตร มารอรับยาไอซ์ห่างทางแยกเบญจมะฯ ประมาณ 1 กม. หลังสอบปากคำผู้ต้องหา ตำรวจได้ไปที่จุดดังกล่าวปรากฏว่านายวรฉัตรไหวทันหลบหนีไปก่อนแล้ว.
ตชด.ร่วมกับฝ่ายปกครอง นครศรีธรรมราช รวบ 2 หนุ่มรับจ้างขนยาไอซ์หนักกว่า 1 กก. ค่า 2ล้านเศษ อ้างรับจากพ่อค้ารายใหญ่ที่ส่งมาทางเครื่องบิน รับจากเคาน์เตอร์สนามบินไปส่งยังจุดนัดพบ ถูกตะครุบตัวพร้อมของกลาง ส่วนพ่อค้าตัวการไหวทัน
ยาไอซ์ส่งทางเครื่องบิน,จับยาไอซ์,รับจ้างส่งยาไอซ์,ตชด.จับยาไอซ์,ข่าวทั่วไป